open-index/open-wikipedia-markdown huggingface dataset:
กอร์โดบา (ประเทศอาร์เจนตินา)

**กอร์โดบา** () เป็นเมืองในประเทศอาร์เจนตินา เป็นเมืองหลวงของรัฐกอร์โดบา ตั้งอยู่บริเวณตีนเขาของเซียร์รัสชีกัส ลุ่มแม่น้ำซูกีอา อยู่ห่างจากกรุงบัวโนสไอเรสไปทางทิศตะวันตกเฉียงเหนือราว 700 กม. (435 ไมล์) เป็นเมืองใหญ่เป็นอันดับ 2 ของประเทศ รองเพียงกรุงบัวโนสไอเรส มีประชากร 1.6 ล้านคน (ค.ศ. 2020) มีมหาวิทยาลัยแห่งชาติกอร์โดบา ซึ่งเป็นมหาวิทยาลัยที่เก่าแก่ที่สุดของประเทศ ก่อตั้งในปี ค.ศ. 1613

เมืองก่อตั้งเมื่อวันที่ 6 กรกฎาคม ค.ศ. 1573 โดยเคโรนีโม ลุยส์ เด กาเบรรา ที่ได้ตั้งชื่อเมืองตามเมืองกอร์โดบา ประเทศสเปน

## อ้างอิง

หมวดหมู่:เมืองหลวงทางวัฒนธรรมของอเมริกา
หมวดหมู่:เมืองในประเทศอาร์เจนตินา
คาร์สันซิตี

**คาร์สันซิตี** () เป็นเมืองอิสระและเมืองหลวงของรัฐเนวาดา สหรัฐอเมริกา มีประชากร 55,274 คน ในปี ค.ศ. 2010 อยู่ห่างจากเมืองรีโนราว 30 ไมล์  (50 กม.) ทางทิศใต้ เริ่มมีการตั้งถิ่นฐานในปี ค.ศ. 1858 ตั้งชื่อเป็นเกียรติแก่คริสโตเฟอร์ (คิต) คาร์สัน ได้รับสถาปนาเป็นเมืองหลวงของรัฐใน ค.ศ. 1864

หมวดหมู่:เมืองหลวงของรัฐในสหรัฐ
หมวดหมู่:เมืองในรัฐเนวาดา
นกปักษาสวรรค์ใหญ่

**นกปักษาสวรรค์ใหญ่** (Greater Bird-of-paradise) เป็นนกปักษาสวรรค์ในสกุล *[[Paradisaea]]* คาโรลัส ลินเนียสตั้งชื่อนกชนิดนี้ว่า *Paradisaea apoda* ซึ่งแปลว่า "นกปักษาสวรรค์ไร้ขา" เนื่องจากการส่งขายซากนกไปที่ทวีปยุโรปเมื่อก่อน ซากจะไม่มีขาจากการเตรียมซากของชาวพื้นเมือง ซึ่งนำไปสู่ความเข้าใจผิดที่ว่านกที่สวยงามชนิดนี้มาจากสวรรค์ และไม่เคยสัมผัสพื้นดินเลยจนกระทั่งตาย

## ลักษณะ
นกปักษาสวรรค์ใหญ่เป็นนกขนาดใหญ่ในสกุล *[[Paradisaea]]* ตัวผู้วัดได้ถึง  (ไม่รวมขนหางคู่ยาว) ตัวเมียมีขนาดเล็กกว่า ประมาณ  ชุดขนของนกชนิดนี้มีความแตกต่างระหว่างเพศอย่างชัดเจน ตัวผู้มีหน้าและคอสีเขียวเหลือบ มีสีเหลืองออกเงาที่หัว กระหม่อมมีสีเงินเหลือบ ลำตัวมีสีน้ำตาล-แดงเลือดหมู ขนปีกที่ใช้ในการแสดงมีสีเหลืองเป็นพื้นจนถึงขาวมีลายสีเลือดหมู  ตัวเมียมีสีน้ำตาล-แดงเลือดหมู ทั้งสองเพศมีตาสีเหลือง ปากสีฟ้า

## การกระจายพันธุ์
นกปักษาสวรรค์ใหญ่มีการกระจายพันธุ์ในป่าต่ำและป่าบนภูเขาในทางตะวันตกเฉียงใต้ของเกาะนิวกินีและหมู่เกาะอารู (Aru Islands) ในประเทศอินโดนีเซีย นกจะกินผลไม้ เมล็ดพืช และแมลงขนาดเล็กเป็นอาหาร มีกลุ่มประชากรขนาดเล็กที่ถูกนำเข้าไปในเกาะลิตเติ้ลโทบาโก (Little Tobago) ของแคริบเบียนโดยเซอร์ วิลเลียม อินแกรม (William Ingram) ในปี ค.ศ. 1909-1912 เพื่อที่จะพยายามรักษานกชนิดนี้ไว้ไม่ให้สูญพันธุ์จากการล่าเอาขน ประชากรนกเหล่านั้นมีชีวิตอยู่จนกระทั่งปี ค.ศ. 1966

## อ้างอิง

* Galley Press. The world Atlas of Birds

## แหล่งข้อมูลอื่น

* BirdLife Species Factsheet 

ใหญ่
หมวดหมู่:นกที่พบในประเทศอินโดนีเซีย
เดอะสตาร์วันนี้

**เดอะสตาร์วันนี้** เป็นรายการโทรทัศน์ ผลิตโดย เอ็กแซ็กท์ ซึ่งรายการนี้จะพาไปตามติดผลงานต่างๆ ของเหล่าเดอะสตาร์ ซึ่งเป็นศิลปินที่มีชื่อเสียงมาจากรายการ เดอะสตาร์ ค้นฟ้าคว้าดาว  ซึ่งออกอากาศทุกวันอาทิตย์ ทางโมเดิร์นไนน์ทีวี เวลา 21.30 - 22.30 น. ออกอากาศวันที่ 1 ธันวาคม 2555 - ปัจจุบัน

## ผู้บรรยาย
* ภคชนก์ โวอ่อนศรี

## เพลงประกอบรายการ
* เพลง **เพื่อดาวดวงนั้น** โดย ศิลปิน เดอะสตาร์

## รายชื่อตอนและเดอะสตาร์ที่ตามติด ปี 1(2555)

## รายชื่อตอนและเดอะสตาร์ที่ตามติด ปี 2(2556)

## อ้างอิง
* Exact&Scenario 
* เทปรายการเดอะสตาร์วันนี้


หมวดหมู่:รายการโทรทัศน์ไทย
หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2555
2004 สึนามิ ภูเก็ต

***2004 สึนามิ ภูเก็ต*** (; ) เป็นภาพยนตร์สเปนภาษาอังกฤษแนวดราม่า ภัยพิบัติ ชีวะประวัติ ที่ออกฉายในปี ค.ศ. 2012 กำกับโดย ฆวน อันโตนิโอ บาโยนา จากบทภาพยนตร์ของ เซร์ฆิโอ เฆ. ซันเชซ ดัดแปลงจากเรื่องราวของครอบครัวชาวสเปนที่เดินทางมาพักผ่อนที่เขาหลัก จังหวัดพังงา พวกเขาเป็นผู้รอดชีวิตจากเหตุการณ์แผ่นดินไหวและคลื่นสึนามิในมหาสมุทรอินเดีย ค.ศ. 2004 นำแสดงโดย นาโอมิ วัตส์ ยวน แม็คเกรเกอร์ และ ทอม ฮอลแลนด์

## อ้างอิง

## แหล่งข้อมูลอื่น
* 
* 
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่ออกฉายในปี พ.ศ. 2555
หมวดหมู่:ภาพยนตร์สเปน
หมวดหมู่:ภาพยนตร์ที่สร้างจากเหตุการณ์จริง
หมวดหมู่:ภาพยนตร์อเมริกัน
หมวดหมู่:ภาพยนตร์ที่มีฉากในจังหวัดภูเก็ต
หมวดหมู่:ภาพยนตร์ที่ถ่ายทำในประเทศไทย
หมวดหมู่:ภาพยนตร์ที่ถ่ายทำในประเทศสเปน
หมวดหมู่:ภาพยนตร์เกี่ยวกับภัยพิบัติ
หมวดหมู่:ภาพยนตร์เกี่ยวกับสึนามิ
หมวดหมู่:แผ่นดินไหวและคลื่นสึนามิในมหาสมุทรอินเดีย พ.ศ. 2547
เจ้าชื่น สิโรรส

**เจ้าชื่น สิโรรส** เป็นผู้ก่อตั้งและครูใหญ่คนแรกของโรงเรียนฝึกหัดครูกสิกรรมประจำมณฑลพายัพ จังหวัดเชียงใหม่ และเป็นผู้มีบทบาทในการวางรากฐานการศึกษาและพุทธศาสนาในจังหวัดเชียงใหม่

## ประวัติ
เจ้าชื่น สิโรรส เกิดเมื่อวันที่ 8 พฤษภาคม พ.ศ. 2439 เป็นบุตรของเจ้าอินทะปัต สิโรรส กับด้วง หญิงชาวกะเหรี่ยง มีน้องชายร่วมบิดามารดาชื่อ บุญยวง กาวิละเวส ต่อมาบิดาสมรสใหม่กับเจ้าบัวผัน สิโรรส (สกุลเดิม ณ เชียงใหม่) ซึ่งเป็นเจ้าที่มีเชื้อสายจากเมืองเชียงตุงเช่นกัน มารดาจึงขอแยกทางกับเจ้าอินทะปัต และสมรสใหม่กับแก้ว รัตนพล ภารโรงโรงเรียนประจำจังหวัดเชียงใหม่ ชื่นมีน้องสาวต่างบิดาคนหนึ่ง ชื่อ อุษา รัตนพล

ชื่นสมรสกับเจ้าสุริฉาย สิโรรส (สกุลเดิม อิศรางกูร ณ อยุธยา) ธิดาของพระยาวิเศษฦๅไชย (หม่อมหลวงเจริญ อิศรางกูร) กับเจ้ากาบคำ ณ เชียงใหม่ เมื่อปี พ.ศ. 2465 มีบุตร-ธิดา 10 คน

เจ้าชื่นถึงแก่กรรมเมื่อวันที่ 

## การทำงาน
### การศึกษา และศาสนา
เจ้าชื่น เป็นผู้ริเร่มก่อตั้งโรงเรียนฝึกหัดครูกสิกรรมประจำมณฑลพายัพ จังหวัดเชียงใหม่ *(ปัจจุบันคือ [[มหาวิทยาลัยราชภัฏเชียงใหม่]])* และได้รับตำแหน่งเป็นครูใหญ่คนแรกของโรงเรียนฯ และเป็นผู้ก่อตั้งวัดอุโมงค์ (สวนพุทธธรรม) อำเภอเมืองเชียงใหม่

### การเกษตร
เจ้าดารารัศมี พระราชชายา ได้โปรดให้ใช้พระตำหนักดาราภิรมย์ อำเภอแม่ริม เป็นแปลงทดลองการเกษตรส่วนพระองค์ขนาดใหญ่ โปรดให้เจ้าชื่น สิโรรส มาดูแลควบคุมพัฒนาการเกษตร ซึ่งเจ้าดารารัศมี ทรงริเริ่มส่งเสริมการปลูกใบยาสูบเวอร์จิเนีย ใบชา ใบหม่อน ดอกไม้เมืองหนาว และกล้วยไม้ รวมถึงพืชผักต่าง ๆ หลายชนิด อาทิ กะหล่ำปลีสีม่วง แครอท แตงโมบางเบิด แคนตาลูป รวมทั้งลำไย

## อ้างอิง

หมวดหมู่:เจ้าชายเชียงตุง
หมวดหมู่:สกุลสิโรรส
หมวดหมู่:บุคคลจากจังหวัดเชียงใหม่
หมวดหมู่:ครูชาวไทย
หมวดหมู่:บุคคลจากมหาวิทยาลัยราชภัฏเชียงใหม่
หมวดหมู่:ผู้ได้รับปริญญากิตติมศักดิ์จากมหาวิทยาลัยราชภัฏเชียงใหม่
หมวดหมู่:พุทธศาสนิกชนชาวไทย
หมวดหมู่:ชาวไทยเชื้อสายกะเหรี่ยง
นกปักษาสวรรค์เล็ก

**นกปักษาสวรรค์เล็ก** (; ) เป็นนกปักษาสวรรค์ชนิดหนึ่งในสกุล *[[Paradisaea]]* 

นกปักษาสวรรค์เล็กเป็นนกขนาดกลาง ยาวถึง 32&nbsp;ซม. ลำตัวสีน้ำตาล-แดงเลือดหมู หลังส่วนบนสีเหลืองออกน้ำตาล กระหม่อมสีเหลือง ตัวผู้มีคอสีเขียวมรกต มีขนหางคู่ยาวประดับด้วยชุดขนด้านข้างสีเหลืองเข้มและค่อยๆจางออกไปข้างนอกจนเป็นสีขาว ตัวเมียสีเหลือดหมู หัวสีน้ำตาลเข้ม ลำตัวส่วนล่างสีออกขาว

นกมีการกระจายพันธุ์ทั่วทั้งป่าในตอนเหนือของเกาะนิวกินี และหมู่เกาะมิโซล (Misool) และเยเพน (Yapen) ที่อยู่ใกล้เคียง

## อ้างอิง

## แหล่งข้อมูลอื่น
* BirdLife Species Factsheet 

เล็ก
ยาโตมิ

**ยาโตมิ** () เป็นนครในจังหวัดไอจิ ประเทศญี่ปุ่น มีขนาดพื้นที่ทั้งสิ้น 48.92 ตารางกิโลเมตร ณ วันที่ 1 ธันวาคม ค.ศ. 2019 เมืองนี้มีประชากรประมาณ 44,589 คน อาศัยอยู่ใน 18,185 ครัวเรือน และมีความหนาแน่นของประชากร 910 คนต่อตารางกิโลเมตร พื้นที่ทั้งหมดของเมืองคือ  ตั้งอยู่ระหว่างชายแดนและเมืองคานิเอะที่อยู่ใกล้เคียง

## ภูมิศาสตร์
ยาโตมิ ตั้งอยู่บริเวณที่ราบชายฝั่งทะเลทางทิศตะวันตกของจังหวัดไอจิ มีอาณาเขตติดกับจังหวัดมิเอะทางทิศตะวันตก มีชายฝั่งติดกับอ่าวมิกาวะทางทิศตะวันออกเฉียงใต้

## อ้างอิง

## แหล่งข้อมูลอื่น

*  

หมวดหมู่:นครในจังหวัดไอจิ
การจัดการหน่วยความจำ

**การจัดการหน่วยความจำ** เป็นกระบวนการในการจัดการหน่วยความจำคอมพิวเตอร์ นั่นคือการที่สามารถจองหน่วยความจำ เมื่อมีการร้องขอ และคืนหน่วยความจำไปเมื่อไม่มีการใช้งาน

วิธีการจัดการหน่วยความจำได้พัฒนาเรื่อยมาเพื่อให้มีประสิทธิภาพในการจัดการหน่วยความจำเพิ่มขึ้น โดยเฉพาะอย่างยิ่งวิธีการใช้หน่วยความจำเสมือน ซึ่งเป็นวิธีการที่นำพื้นที่ของหน่วยความจำรองมาทำหน้าที่ในลักษณะเดียวกับหน่วยความจำหลัก ทำให้ปริมาณหน่วยความจำมีมากขึ้น ดังนั้นประสิทธิภาพของตัวจัดการหน่วยความจำเสมือนจึงมีผลต่อประสิทธิภาพระบบเป็นอย่างมาก

## การจองหน่วยความจำพลวัต
### รายละเอียด
thumb|ความกระจัดกระจายของหน่วยความจำ
เมื่อมีการร้องขอเพื่อจองหน่วยความจำพลวัต ระบบจะทำการหาพื้นที่ติดกันในปริมาณที่ต้องการบนหน่วยความจำขนาดใหญ่ที่เรียกว่า *ฮีป* (heap) เมื่อมีการคืนหน่วยความจำ พื้นที่ส่วนที่ได้คืนมาก็จะสามารถนำมาจัดสรรไปใช้ใหม่ได้ อย่างไรก็ตาม อาจจะเกิดปัญหาความกระจัดกระจายของพื้นที่หน่วยความจำซึ่งเกิดเมื่อมีพื้นที่เล็กๆจำนวนมากแทรกอยู่ระหว่างพื้นที่ส่วนที่ยังใช้งานอยู่ ทำให้เมื่อมีการร้องขอพื้นที่ปริมาณมาก พื้นที่เหล่านั้นจะไม่มีโอกาสนำไปใช้ประโยชน์ได้เลย

### ประสิทธิภาพ

### การอิมพลีเมนต์

## ระบบที่มีการใช้หน่วยความจำเสมือน

## อ้างอิง

หมวดหมู่:การจัดการหน่วยความจำ
หมวดหมู่:สถาปัตยกรรมคอมพิวเตอร์
โซฟาร์อะเวย์ (เพลงอะเว็นจด์เซเวนโฟลด์)

**โซฟาร์อะเวย์** () เป็นเพลงฮาร์ดร็อกของอะเว็นจด์เซเวนโฟลด์ วงดนตรีเฮฟวีเมทัลอเมริกัน ออกจำหน่ายเป็นซิงเกิลที่ 3 เมื่อวันที่ 5 เมษายน พ.ศ. 2554 ในสตูดิโออัลบั้ม ไนต์แมร์ เป็นเพลงที่แต่งให้กับเดอะเรฟ อดีตเพื่อนร่วมวงที่เสียชีวิตในวันที่ 29 ธันวาคม พ.ศ. 2552

## รายการเพลง

## อันดับในชาร์ต

## บุคคลที่เกี่ยวข้อง
;อะเว็นจด์เซเวนโฟล์ด
* เอ็ม. แชโดวส์ - ร้องนำ
* แซกกี เวนเจนซ์ - จังหวะกีตาร์, กีตาร์โปร่ง
* ซินนิสเตอร์ เกตส์ - กีตาร์นำ
* จอห์นนี คริสต์ - กีตาร์เบส

;นักดนตรีสมทบ
* ไมค์ พอร์ตนอย - กลอง
* ไบรอัน เฮเนอร์ - กีตาร์โปร่ง

;การผลิต
* ไมค์ เอลิซอนโด - โปรดิวเซอร์เพลง
* แอนดี วอลเลซ - มิกเซอร์
* เท็ด เจนเซน - มาสเตอริง

## อ้างอิง

## แหล่งข้อมูลอื่น
* 

หมวดหมู่:ซิงเกิลในปี พ.ศ. 2554
หมวดหมู่:เพลงของอะเว็นจด์เซเวนโฟลด์
หมวดหมู่:เพลงซอฟต์ร็อก
ณภัสวรรณ หย่างไพบูลย์

**ณภัสวรรณ หย่างไพบูลย์**  เกิดวันที่ 12 พฤษภาคม พ.ศ. 2531 เป็นนักกีฬายิงปืนหญิงทีมชาติไทย ผู้เข้าแข่งขันโอลิมปิกฤดูร้อน 2012 ในรายการปืนสั้นอัดลม 10 เมตรหญิง และปืนสั้น 25 เมตรหญิง ที่ซึ่งเธออยู่ในอันดับที่ 41 และ 36 ตามลำดับ

นอกจากนี้ ณภัสวรรณ ยังได้รับเลือกเป็นตัวแทนนักกีฬากล่าวคำปฏิญาณตนในพิธีเปิดการแข่งขันกีฬามหาวิทยาลัยแห่งประเทศไทย ครั้งที่ 40

## ประวัติ
ณภัสวรรณ หย่างไพบูลย์ ได้เหรียญเงินจากการแข่งขันซีเกมส์ 2003 ที่ประเทศเวียดนาม และได้อันดับ 15 จากการแข่งขันเอเชียนเกมส์ 2010 ที่กว่างโจว ประเทศจีน และวันที่ 19 มกราคม พ.ศ. 2555 เธอได้เข้าแข่งขันรายการเอเชียนแชมเปี้ยนชิพครั้งที่ 12 ณ กรุงโดฮา ประเทศกาตาร์ ที่ซึ่งเธอทำคะแนนได้ 784.3 คะแนนโดยเป็นอันดับ 5 ถัดจากคิม จัง-มี และได้รับโควตาเข้าแข่งขันโอลิมปิกฤดูร้อน 2012

ณภัสวรรณเป็นหนึ่งในนักกีฬาทีมชาติไทยเพียงไม่กี่รายที่เข้าร่วมแข่งขันโอลิมปิกฤดูร้อน 2012 โดยเธอเริ่มฝึกซ้อมในสนามจริงตั้งแต่วันที่ 17 กรกฎาคม ซึ่งเป็นสนามที่ทำการยิงได้ค่อนข้างยากเนื่องด้วยเป็นสนามเต็นท์ ที่อาจมีลมเข้ามา และมีอากาศหนาว โดยณภัสวรรณได้เข้าแข่งขันในประเภทปืนสั้นอัดลมระยะ 10 เมตรหญิงในวันที่ 29 กรกฎาคม ที่ซึ่งเธอทำคะแนนรวมได้ 370 คะแนน และอยู่ในอันดับที่ 41 จากผู้เข้าแข่งขันที่มีอยู่ทั้งหมด 49 คน รวมถึงในรายการปืนสั้นระยะ 25 เมตรหญิงที่มีการแข่ง ณ วันที่ 1 สิงหาคม โดยเธอทำคะแนนได้ 566 คะแนน และอยู่ในอันดับที่ 36

ในเดือนตุลาคม พ.ศ. 2555 สมาคมกีฬายิงปืนแห่งประเทศไทยได้เป็นเจ้าภาพจัดการแข่งขันรายการ ไอเอสเอสเอฟเวิลด์คัพไฟนอล ซึ่งณภัสวรรณ หย่างไพบูลย์ เป็นนักกีฬาได้รับโควตาเข้าแข่งขันปืนสั้นมาตรฐานสตรีในฐานะเจ้าภาพ วันที่ 9 ธันวาคม ณภัสวรรณเข้าแข่งขันกีฬาแห่งชาติ ครั้งที่ 41 ซึ่งจัดขึ้นที่จังหวัดเชียงใหม่ ในประเภทปืนสั้นสตรี บุคคลหญิง โดยเธอเป็นผู้รับรางวัลเหรียญทอง ด้วยคะแนน 776.6 คะแนน

## เครื่องราชอิสริยาภรณ์

## อ้างอิง

หมวดหมู่:นักยิงปืนโอลิมปิกทีมชาติไทย
หมวดหมู่:นักยิงปืนในโอลิมปิกฤดูร้อน 2012
หมวดหมู่:นักยิงปืนในโอลิมปิกฤดูร้อน 2020
หมวดหมู่:นักกีฬาไทยที่ได้เหรียญเงินเอเชียนเกมส์
หมวดหมู่:นักกีฬาไทยที่ได้เหรียญเงินซีเกมส์
หมวดหมู่:ผู้ฝึกศิลปะการต่อสู้จากจังหวัดเชียงใหม่
นโรดม ภูริสสระ

**สมเด็จพระ นโรดม ภูริสสระ** (Norodom Phurissara) เป็นนักการเมืองฝ่ายซ้ายในกัมพูชา พระองค์เป็นหนึ่งในสมาชิกราชวงศ์ที่หายสาบสูญไประหว่างถูกกักกันโดยเขมรแดงหลังจากขึ้นสู่อำนาจ 

## การศึกษาและบทบาททางการเมืองระยะแรก
สมเด็จพระ นโรดม ภูริสสระ เป็นเชื้อพระวงศ์กัมพูชาในราชกุลนโรดม เป็นพระโอรสของสมเด็จกรมพระองค์มหาเสนาบดี นโรดม ภานุวงศ์ (พระราชโอรสในสมเด็จพระนโรดมพรหมบริรักษ์) และนักองค์มจะ Sisowath Sangvary Oponasc (พระธิดาในพระองค์มจะ สีสุวัตถิ์ อิสรวงศ์ ผู้เป็นพระราชโอรสของพระบาทสมเด็จพระสีสุวัตถิ์) ประสูติเมื่อวันที่ 13 ตุลาคม พ.ศ. 2462 ณ พระบรมราชวังกรุงพนมเปญ เมื่อแรกประสูตินั้นมีพระอิสริยยศเป็น "นักองค์มจะ" (เทียบเท่าหม่อมเจ้าของราชสำนักไทย)

พระองค์สำเร็จการศึกษาทางด้านกฎหมายจากมหาวิทยาลัยภูมินทร์พนมเปญ ต่อมา ใน พ.ศ. 2497 พระองค์เป็นเลขาธิการของพรรคประชาธิปไตย และมีบทบาทในการเมืองภายในของกัมพูชา โดยภูริสสระและกลุ่มนักศึกษาหัวรุนแรงได้ขับเคลื่อนให้มีการดำเนินนโยบายของพรรคเป็นฝ่ายซ้ายมากขึ้น สถานทูตสหรัฐอเมริกาได้รายงานว่า ภูริสสระได้ให้ความเห็นว่ากองทัพสหรัฐในกัมพูชาเป็นสิ่งที่ไม่เป็นธรรมชาติ และพระองค์ยังยอมรับแนวคิดคอมมิวนิสต์

อย่างไรก็ตาม เมื่อพรรคประชาธิปไตยแพ้ในการเลือกตั้งให้กับพรรคสังคมของสมเด็จพระ นโรดม สีหนุใน พ.ศ. 2498 พรรคจึงสลายตัวไปในที่สุด ซึ่งส่วนหนึ่งมาจากแรงกดดันของตำรวจลับของสมเด็จพระนโรดม สีหนุ ในที่สุด ภูริสสระเข้าร่วมกับพรรคสังคมและเป็นรัฐมนตรีว่าการกระทรวงการต่างประเทศในราว พ.ศ. 2512 ซึ่งเป็นช่วงที่สีหนุมีความสัมพันธ์ที่แน่นแฟ้นกับจีนและกลุ่มประเทศคอมมิวนิสต์

## รัฐบาลพลัดถิ่น
หลังจากที่รัฐบาลของสมเด็จพระนโรดม สีหนุถูกโค่นล้มโดยรัฐประหาร พ.ศ. 2513 นำโดยนายพลลน นล ภูริสสระเข้าร่วมกับรัฐบาลพลัดถิ่นของสมเด็จพระนโรดม สีหนุ โดยเป็นการร่วมมือกับเขมรแดง และได้เป็นรัฐมนตรีว่าการกระทรวงยุติธรรมของรัฐบาลพลัดถิ่นนี้ตั้งแต่ พ.ศ. 2516 แต่พรรคคอมมิวนิสต์ไม่ได้ยอมให้พระองค์มีอำนาจที่แท้จริง

ในต้นปี พ.ศ. 2519 หลังจากเขมรแดงได้ชัยชนะในสงครามกลางเมือง สมเด็จพระนโรดม สีหนุกลับมาเป็นประมุขของรัฐในช่วงระยะเวลาสั้น ๆ แล้วทรงปฏิเสธภายหลัง เอียง ซารี และภูริสสระเป็นผู้มาทาบทามให้สมเด็จพระนโรดม สีหนุกลับมาเป็นประมุขอีก แต่สมเด็จพระนโรดม สีหนุปฏิเสธ เขมรแดงจึงให้เขียว สัมพันกับ พล พตขึ้นเป็นประมุขรัฐและรัฐมนตรี

ภูริสสระยังมีบทบาทในรัฐบาลต่อมาอีกหลายเดือน แต่ในที่สุดก็ถูกถอดออก เช่นเดียวกับผู้นิยมสมเด็จพระนโรดม สีหนุคนอื่น ๆ ในที่สุด พระองค์ถูกส่งไปเข้าค่ายสัมมนาใกล้กรุงพนมเปญ แล้วหายตัวไปในที่สุด สันนิษฐานว่าถูกประหารชีวิต สมเด็จพระนโรดม สีหนุเคยออกมาแสดงความกังวลว่าภูริสสระอาจจะถูกฆ่าเช่นเดียวกับสมาชิกราชวงศ์คนอื่น ๆ ที่กลายเป็นเป้าหมายเพราะพระองค์ปฏิเสธตำแหน่งประมุขรัฐ คาดว่าสมเด็จพระนโรดม ภูริสสระเสียชีวิตระหว่าง พ.ศ. 2519 - 2520

## อ้างอิง

หมวดหมู่:นักการเมืองกัมพูชา
หมวดหมู่:บุคคลที่ถูกเขมรแดงสังหาร
หมวดหมู่:เจ้าชายกัมพูชา
ภูริสสระ
หมวดหมู่:ศิษย์เก่าจากสากลวิทยาลัยภูมินท์พนมเปญ
หมวดหมู่:เสียชีวิตจากการฆ่าล้างเผ่าพันธ์ุชาวเขมร
การวิเคราะห์แบบถัวเฉลี่ย

ในวิทยาการคอมพิวเตอร์ **การวิเคราะห์แบบถัวเฉลี่ย**เป็นการวิเคราะห์ขั้นตอนวิธีที่พิจารณาการดำเนินการทั้งหมดของขั้นตอนวิธี แล้วเฉลี่ยเวลามาที่การดำเนินการในแต่ละครั้ง การที่ต้องวิเคราะห์เช่นนี้เนื่องจากอาจจะมีการดำเนินการบางรูปแบบที่เพียงบางครั้งใช้เวลามาก ในขณะที่การดำเนินการส่วนใหญ่กลับใช้เวลาน้อยมาก ดังนั้นหากจะวิเคราะห์การดำเนินการนี้ตามปกติซึ่งก็คือวิเคราะห์ในกรณีเลวร้ายสุดทุกครั้ง อาจทำให้เวลารวมของขั้นตอนวิธีใช้เวลามาก ในขณะที่ความเป็นจริงอาจไม่เป็นเช่นนั้น เพราะฉะนั้น การวิเคราะห์แบบถัวเฉลี่ยจึงสะท้อนถึงเวลาในขั้นตอนวิธีที่แท้จริง

## ประวัติ

## วิธีการ

## การใช้โดยทั่วไป

## อ้างอิง
* 

หมวดหมู่:การวิเคราะห์ขั้นตอนวิธี
ภาษาเบาม์

**ภาษาเบาม์** (Bawm language) หรือภาษาบอง ภาษาบอม มีผู้พูดทั้งหมด 21,520 คน พบในอินเดีย 4,440 คน (พ.ศ. 2547) ในรัฐไมโซรัม ตรีปุระ อัสสัม พบในบังกลาเทศ 13,500 คน (พ.ศ. 2534) ในบริเวณทิวเขาจิตตะกอง พบในพม่า 3,580 คน (พ.ศ. 2543) ในบริเวณทิวเขาชีนตอนใต้ จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน ผู้พูดภาษานี้ในอินเดียจะพูดภาษาไมโซได้ด้วย  เขียนด้วยอักษรละติน มีการแปลไบเบิลเป็นภาษานี้ใน พ.ศ. 2532 เรียงประโยคแบบประธาน-กรรม-กริยา
## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

เบาม์
เบาม์
เบาม์
ภาษามึน

**ภาษามึน** (Mün language) หรือ **ภาษามินดัต** มีผู้พูดในพม่าทั้งสิ้น 30,000 คน (พ.ศ. 2534) ทางตะวันตกของทิวเขาชีน จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน เขียนด้วยอักษรละติน เรียงประโยคแบบประธาน-กรรม-กริยา

## อ้างอิง

*Kee, Shein Mang. 2006. *[http://inter.payap.ac.th/wp-content/uploads/linguistics_students/Kee_Shein_Mang_Thesis.pdf A syntactic and pragmatic description of verb stem alternation in K’cho, a Chin language] *. Master’s thesis, Payap University.

มึน
กรุงเก่า

**กรุงเก่า** อาจหมายถึง

* อาณาจักรอยุธยา - อาณาจักรแห่งหนึ่งในอดีต ตั้งอยู่บนบางส่วนของประเทศไทยปัจจุบัน
* จังหวัดพระนครศรีอยุธยา - จังหวัดซึ่งเคยเป็นที่ตั้งอาณาจักรอยุธยา จึงมีชื่อในภาษาปากว่า กรุงเก่า และเคยมีสถานะเป็นเมืองเอกของมณฑลเทศาภิบาลที่ชื่อว่า มณฑลกรุงเก่า
* อำเภอพระนครศรีอยุธยา - เมืองเอกของจังหวัดพระนครศรีอยุธยา เคยมีชื่อว่า อำเภอกรุงเก่า
* บันทึกเกี่ยวกับอาณาจักรอยุธยา เช่น
** คำให้การชาวกรุงเก่า
** พระราชพงศาวดารกรุงเก่า ฉบับหลวงประเสริฐอักษรนิติ์
* อุทยานประวัติศาสตร์พระนครศรีอยุธยา - ภาษาปากว่า อุทยานกรุงเก่า
* บุคคลจากจังหวัดพระนครศรีอยุธยา - ภาษาปากว่า ชาวกรุงเก่า

## ดูเพิ่ม
* อยุธยา
เดอะ ฮอบบิท: การผจญภัยสุดคาดคิด

***เดอะ ฮอบบิท: การผจญภัยสุดคาดคิด*** () เป็นภาพยนตร์แนวมหากาพย์ผจญภัยแฟนตาซีระดับสูง ฉายเมื่อปี ค.ศ. 2012 กำกับโดย ปีเตอร์ แจ็กสัน เป็นภาพยนตร์ภาคแรกในภาพยนตร์ไตรภาคที่ดัดแปลงจากนวนิยายชื่อเดียวกัน ของ เจ. อาร์. อาร์. โทลคีน เมื่อปี ค.ศ. 1937 โดยภาคถัดมาคือ *[[เดอะ ฮอบบิท: ดินแดนเปลี่ยวร้างของสม็อค|ดินแดนเปลี่ยวร้างของสม็อค]]* (2013) และ *[[เดอะ ฮอบบิท: สงคราม 5 ทัพ|สงคราม 5 ทัพ]]* (2014) ทั้งสามภาคดำเนินเรื่องก่อนหน้าเหตุการณ์ใน ''เดอะลอร์ดออฟเดอะริงส์'' ไตรภาคของแจ็กสัน ภาพยนตร์เขียนบทโดย แจ็กสัน ร่วมกับ ฟราน วอล์ชและฟิลิปปา โบเยนส์ ซึ่งเป็นผู้ร่วมงานกับแจ็กสันมาอย่างยาวนาน และ กิเยร์โม เดล โตโร ซึ่งแต่เดิมได้รับเลือกให้กำกับภาพยนตร์เรื่องนี้ก่อนออกจากโครงการในปี ค.ศ. 2010

ภาพยนตร์ดำเนินเรื่องอยู่ใน มัชฌิมโลก ช่วงหกสิบปีก่อนเหตุการณ์ใน *[[เดอะลอร์ดออฟเดอะริงส์ (ภาพยนตร์ชุด)|เดอะลอร์ดออฟเดอะริงส์]]* และบางส่วนของภาพยนตร์ดัดแปลงมาจากภาคผนวกใน *[[ลอร์ดออฟเดอะริงส์ ตอน กษัตริย์คืนบัลลังก์|กษัตริย์คืนบัลลังก์]]* ของโทลคีน *การผจญภัยสุดคาดคิด* เล่าเรื่องราวของ บิลโบ แบ๊กกิ้นส์ (มาร์ติน ฟรีแมน) ที่ได้รับการชักชวนจากพ่อมด แกนดัล์ฟ (เอียน แมคเคลเลน) ให้ร่วมเดินทางไปกับคณะคนแคระสิบสามคน นำโดย ธอริน โอเคนชิลด์ (ริชาร์ด อาร์มิเทจ) เพื่อทวงคืนภูเขาโลนลี่จากมังกรสม็อก ภาพยนตร์ประกอบด้วยนักแสดงนำจำนวนมาก ได้แก่ เคน สตอตต์, เคต แบลนเชตต์, เอียน โฮล์ม, คริสโตเฟอร์ ลี, ฮิวโก วีฟวิง, เจมส์ เนสบิตต์, เอไลจาห์ วูดและแอนดี เซอร์กิส ร่วมกับ ซิลเวสเตอร์ แมคคอย, แบร์รี ฮัมเฟรสและมานู เบนเนตต์

*การผจญภัยสุดคาดคิด* ฉายรอบปฐมทัศน์เมื่อวันที่ 28 พฤศจิกายน ค.ศ. 2012 ที่นิวซีแลนด์ และฉายทั่วโลกเมื่อวันที่ 12 ธันวาคม ค.ศ. 2012 หลัง *[[มหาสงครามชิงพิภพ]]* ฉายประมาณเก้าปี ภาพยนตร์ทำเงินมากกว่า 1.017 พันล้านดอลลาร์สหรัฐ โดยทำเงินแซงทั้ง *[[อภินิหารแหวนครองพิภพ]]* และ *[[ศึกหอคอยคู่กู้พิภพ]]* และกลายเป็นภาพยนตร์ที่ทำเงินสูงสุดอันดับที่สี่ในปี ค.ศ. 2012 ภาพยนตร์ได้รับการตอบรับที่หลากหลายจากนักวิจารณ์ ภาพยนตร์ได้รับการเสนอชื่อเข้าชิงในรางวัลออสการ์สามสาขา ได้แก่ สาขาเทคนิคพิเศษยอดเยี่ยม, ออกแบบงานสร้างยอดเยี่ยมและแต่งหน้าและทำผมยอดเยี่ยม และได้รับการเสนอชื่อเข้าชิงในรางวัลแบฟตาสามสาขา

## โครงเรื่อง

## นักแสดง

## อ้างอิง

## แหล่งข้อมูลอื่น

* 
* 
* 
* 
* 

ภาพยนตร์1
ฮ
ฮ
ฮ
ฮ
ฮ
ฮ
ฮ
หมวดหมู่:ภาพยนตร์เกี่ยวกับมังกร
ฮ
ฮ
หมวดหมู่:ภาพยนตร์จินตนิมิตระดับสูง
หมวดหมู่:ภาพยนตร์ที่ใช้การจับภาพเคลื่อนไหว
หมวดหมู่:ภาพยนตร์เกี่ยวกับคนแคระ
หมวดหมู่:ภาพยนตร์เกี่ยวกับการล่าสมบัติ
หมวดหมู่:ภาพยนตร์ 3 มิติในปี พ.ศ. 2555
บันไดลิง

**บันไดลิง** อาจหมายถึง

* บันไดลิง (fixed ladder) - บันไดเชือกที่ตรึงติดเฉพาะส่วนบนใช้ไต่ขึ้นที่สูงหรือไต่ลงที่ต่ำ หรือบันไดซึ่งทำจากไม้ยาวเหยียดสองท่อนและตอกไม้ขนาดเล็กติดขึ้นไปเป็นขั้น ๆ สำหรับพาดแล้วไต่ขึ้นที่สูงหรือไต่ลงที่ต่ำ หรือบันไดที่มีลักษณะเช่นนั้นแต่ทำจากวัสดุอื่น, กระไดลิง ก็ว่า
* บันไดลิง - ชื่อไม้เถาเนื้อแข็งชนิด *Bauhinia scandens* L. var. *horsfieldii* (Miq.) K. et S.S. Larsen ในวงศ์ Leguminosae ขึ้นในป่าดิบแล้ง ป่าเบญจพรรณที่ชุ่มชื้นทั่วไป และตามริมแม่น้ำลำคลอง เถาแบนยาว งอกลับไปกลับมาคล้ายขั้นบันได ดอกเล็กสีขาว ออกเป็นช่อที่ปลายกิ่ง เปลือกเหนียวใช้แทนเชือก เถาใช้ทำยาได้, กระไดวอก มะลืมดำ บันไดลิง หรือ ลางลิง ก็เรียก
วิ่งปล้นฟัด

**วิ่งปล้นฟัด** (; ; ชื่อย่อ *CZ12*) หรือที่รู้จักกันในชื่อ **ใหญ่สั่งมาเกิด 3** () เป็นภาพยนตร์แอ็คชั่นฮ่องกงที่ เขียนบท กำกับ และนำแสดงโดยเฉินหลง ภาพยนตร์ชุดนี้เป็นภาคต่อของภาพยนตร์ ค.ศ. 1991 ที่มีชื่อว่า*[[ใหญ่สั่งมาเกิด 2 ตอน อินทรีทะเลทราย]]*

## เนื้อเรื่องย่อ
เจซีได้กลับมาปฏิบัติหน้าที่ของเขาอีกครั้งในฐานะนักล่าสมบัติ ผู้แสวงหาสิบสองหัวสำริดแห่งสัตว์ปีนักษัตรที่ถูกปล้นจากพระราชวังฤดูร้อนหยวนหมิงหยวนในช่วงสงครามฝิ่นครั้งที่สอง ในปี ค.ศ. 1860

## นักแสดงนำ
* เฉินหลง รับบทเป็น เจซี/ มาร์ติน
*จาง หลันซิน รับบทเป็น บอนนี่
*ไรโอ ฟาน รับบทเป็น เดวิด
*เหยา ชิงถง รับบทเป็น โคโค่
* คารี วูดเวิร์ธ รับบทเป็น โจนาธาน
* ควอน ซังวู รับบทเป็น ไซม่อน
* ลอรา ไวช์เบคเกอร์ รับบทเป็น แคทเธอรีน
* หลอ ฮุยกวง รับบทเป็น หัวหน้าโจรสลัด
* โอลิเวอร์ แพลท รับบทเป็น ลอเรนซ์ มอแกน
นักแสดงรับเชิญ
*ซูฉี รับบทเป็น ภรรยาของไซม่อน
*แดเนียล วู รับบทเป็น นายแพทย์

## การสร้าง
*วิ่งปล้นฟัด* ได้แรงบันดาลใจมาจากเรื่องภาพยนตร์การตูนชุด ดราก้อนบอลของ อากิระ โทริยาม่า และ โทริยาม่า ก็ได้กล่าวว่าเฉินหลงมีอิทธิพลต่อผลงานของเขาเช่นกัน ภาพยนตร์เรื่องนี้เป็นหนึ่งในภาพยนตร์ที่ใช้งบประมาณในการถ่ายทำมากที่สุด โดยในฉากต่อสู้สุดท้ายของภาพยนตร์ เฉินหลงได้ใช้งบประมาณสำหรับการถ่ายทำในฉากนี้สูงถึง 70 ล้านหยวน นอกจากนี้ เฉินหลงยังได้รับการบันทึกลงในบันทึกสถิติโลกกินเนสส์ว่าเป็นบุคคลที่มีชื่อมากที่สุดในเครดิตหนังตอนจบ โดยในหนังเรื่องนี้เฉินหลงรับหน้าที่ทั้งหมด 15 อย่าง เช่น ผู้อำนวยการสร้าง, ผู้กำกับ, ผู้เขียนบท, นักแสดงนำ, บันทึกภาพ, บันทึกเสียง, ซาวด์เอฟเฟกต์, กำกับศิลป์, สตันท์แมน รวมถึงจัดอาหารให้กับกองถ่าย หรือแม้แต่ทำความสะอาด ทำลายสถิติที่เคยมีคนทำไว้ 11 ชื่อคือ โรเบิร์ต รอดริเกซ และภาพยนตร์ทำรายได้กว่า 135,130,000 ดอลลาร์สหรัฐในบ็อกซ์ออฟฟิศจีน

จากวันที่ 18 เมษายน ถึงวันที่ 2 พฤษภาคม ค.ศ. 2012 เฉินหลงได้เข้าหลายฉากในภาพยนตร์ที่อุโมงค์ลมแนวตั้งของแอโรเดียม ลัตเวีย ซึ่งอยู่ในเยลกาวา ประเทศลัตเวีย และได้ถ่ายทำฉากเสี่ยงตาย 4 นาที บนภูเขาไฟยาเซอร์ ที่เกาะแทนนา ในประเทศวานูวาตู รวมทั้งได้มีการถ่ายทำในประเทศฝรั่งเศส, จีน และไต้หวัน เฉินหลงได้ทำการแสดงในฉากต่อสู้ด้วยตนเองเป็นส่วนใหญ่ และใช้การสมทบเพียงเล็กน้อยจากทีมสตันท์ของตัวเอง  

ฉากต่อสู้สำคัญในภาพยนตร์แอ็คชั่นชุดนี้ใช้งบในการสร้างที่ 70 ล้านเหรินหมินปี้ (หรือกว่า 10 ล้านดอลลาร์สหรัฐ)

ในงานเปิดตัวภาพยนตร์ที่ปักกิ่ง เฉินหลงได้กล่าวว่า ด้วยอายุที่มากขึ้นนี่อาจเป็นภาพยนตร์แอ๊คชั่นเรื่องสุดท้ายแล้วในชีวิตของตน พร้อมกับได้เปิดตัว 2 นักแสดงสาวที่รับบทสำคัญในเรื่องนี้ คือ จาง หลันซิน และเหยา ซิงถง ที่อาจเรียกได้ว่าเป็น "หลง เกิร์ลส์" เหมือนกับ "บอนด์ เกิร์ลส์" ในภาพยนตร์ชุด เจมส์ บอนด์

## การถ่ายทำ
ภาพยนตร์ถ่ายทำในหลายประเทศ เช่น ฝรั่งเศส, จีนแผ่นดินใหญ่, ไต้หวัน, วานูวาตู รวมทั้งสิ้น 7 ประเทศ ใน 4 ทวีป


ไฟล์:Jackie Chan 2012 Jelgava.jpg
ไฟล์:Jackie Chan 2012 Chinese zodiac.jpg|การถ่ายทำเฉินหลงที่เยลกาวา ประเทศลัตเวีย
ไฟล์:Jackie Chan 2012 Jelgava Chinese zodiac.jpg


## การเปิดตัว
ภาพยนตร์ชุดนี้มีกำหนดฉายรอบปฐมทัศน์ ณ วันที่ 12 ธันวาคม ค.ศ. 2012, ครั้งที่ 13 ในฮ่องกง และครั้งที่ 14 ในมาเก๊า

## อ้างอิง

## แหล่งข้อมูลอื่น
* Official website
* 
* 
* 

หมวดหมู่:เฉินหลง
หมวดหมู่:ภาพยนตร์ฮ่องกง
หมวดหมู่:ภาพยนตร์ที่กำกับโดย เฉินหลง
หมวดหมู่:ภาพยนตร์ภาคต่อ
หมวดหมู่:ภาพยนตร์ฮ่องกงที่ออกฉายในปี พ.ศ. 2555
หมวดหมู่:ภาพยนตร์ที่ถ่ายทำในปารีส‎
หมวดหมู่:ภาพยนตร์ที่ถ่ายทำในประเทศจีน
อลิซ อินเกลย์

**อลิซ อินเกลย์** (; 13 มกราคม ค.ศ. 1993 – ) เป็นนักยิงธนูชาวออสเตรเลียจากรัฐเวสเทิร์นออสเตรเลีย เธอเข้าแข่งขันให้แก่สโมสรยิงธนูโยไคน์ และเธอได้ทำการเปิดตัวในระดับชาติใน ค.ศ. 2007 ในรายการออสเตรเลียนจูเนียร์เนชันแนลแชมเปียนชิพ เธอเข้าแข่งขันในระดับนานาชาติใน ค.ศ. 2009 ที่รายการเวิลด์คัพครั้งที่ 2 ณ ประเทศตุรกี

## ชีวิตส่วนตัว
อินเกลย์มาจากรัฐเวสเทิร์นออสเตรเลีย และได้อาศัยอยู่ในออสเตรเลียนแคพิทอลเทร์ริทอรี บรรพบุรุษชาวอังกฤษของเธออาศัยอยู่ในพื้นที่เดียวกันกับโรบินฮูดในประวัติศาสตร์ เธอเป็นคนถนัดขวา นอกเหนือจากการยิงธนู เธอได้เล่นเน็ตบอล, คาราเต้, ว่ายน้ำ, ยิมนาสติก, เทนนิส, กรีฑา และฟุตบอล

อินเกลย์เข้าศึกษาที่วิทยาลัยเลคกินนินเดอร์รา และมหาวิทยาลัยอีดิธ โคแวน ที่ซึ่งเธอกำลังศึกษาระดับปริญญาอักษรศาสตรบัณฑิต

## การยิงธนู
อินเกลย์เริ่มต้นการยิงธนูเมื่อเธออายุได้ 12 ปี โดยพี่ชายและพ่อของเธอได้มีส่วนเกี่ยวข้องกับกีฬาดังกล่าวในขณะนั้น เมื่อเธอมีอายุได้ 15 ปี เธอก็ได้รับทุนการศึกษาที่สถาบันกีฬาออสเตรเลีย ซึ่งเธอได้ตั้งหลักปักฐานเป็นระยะเวลาสองปีครึ่ง เธอเข้าแข่งขันในการแข่งขันสโมสรให้แก่สโมสรยิงธนูโยไคน์ เธอได้ร่วมฝึกกับน้องชายของเธอที่มีชื่อว่าคอลลัม อินเกลย์ โดยเธอได้รับการฝึกสอนจากไซมอน แฟร์เวเธอร์ ผู้ทำการฝึกสอนเธอตั้งแต่ ค.ศ. 2009

ออสเตรเลียนจูเนียร์เนชันแนลแชมเปียนชิพ 2007 เป็นรายการระดับชาติรายการแรกที่เธอเข้าแข่งขัน ช่วง ค.ศ. 2009 เป็นปีที่เธอมีผลงานเป็นจำนวนมาก โดยอินเกลย์ได้ประสบความสำเร็จทางกีฬาหลายรายการ เธอเข้าแข่งขันรายการนานาชาติครั้งแรกในเวิลด์คัพ 2009 ที่ประเทศตุรกี ในปีเดียวกันนี้ เธอได้เข้าแข่งขันออสเตรเลียนยูธโอลิมปิกสามรายการ และเธอได้อันดับสองจากการแข่งขันรายการออสเตรเลียนเนชันแนลซีเนียร์แชมเปียนชิพ 2009

ค.ศ. 2010 เป็นอีกปีที่เธอมีผลงานเป็นจำนวนมาก ซึ่งรวมถึงการเป็นที่หนึ่งของรายการออสเตรเลียนจูเนียร์เนชันแนลแชมปียนชิพ 2010 ที่ซึ่งเธอเป็นผู้นำของสนามด้วยคะแนน 155 คะแนน เธอได้เข้าแข่งขันในโอลิมปิกเยาวชนที่ประเทศสิงคโปร์ โดยเป็นนักยิงธนูหญิงเพียงคนเดียวของออสเตรเลียที่เข้าแข่งขัน เธอเป็นฝ่ายแพ้ในรอบควอเตอร์ไฟนอลของประเภทบุคคลหญิง และอยู่ในลำดับที่ 9 ของอันดับรวม ส่วนในประเภททีมผสม เธอกับเพื่อนร่วมทีมชื่อเบน น็อตต์ ได้อยู่ในลำดับที่ห้า หลังจากนั้น เธอได้เข้าร่วมทีมยิงธนูออสเตรเลียเข้าแข่งขันรายการกีฬาเครือจักรภพ 2010

อินเกลย์เข้าแข่งขันหลายรายการใน ค.ศ. 2011 รวมถึงกีฬามหาวิทยาลัยโลกที่ประเทศจีนเป็นเจ้าภาพ และยิงธนูชิงแชมป์โลกเยาวชนที่ประเทศโปแลนด์ ในเดือนกันยายน ค.ศ. 2011 เธอได้รับการขนานนามให้เป็นนักยิงธนูเงาประจำทีมโอลิมปิก และได้เข้าร่วมค่ายฝึกทีมชาติในแคนเบอร์ราในเดือนกันยายน ค.ศ. 2011 หลังจากนั้นเธอได้เดินทางสู่กรุงลอนดอนในเดือนตุลาคม ค.ศ. 2011 เพื่อร่วมรายการทดสอบในโอลิมปิก ณ ลอร์ดคริกเกตกราวน์ และเธอยังได้ขึ้นแท่นในการแข่งขันกีฬาโอลิมปิกรอบคัดเลือกโซนโอเชียเนียในมกราคม ค.ศ. 2012 จากนั้น เธอได้เข้าร่วมค่ายฝึกทีมชาติในแคนเบอร์ราใน ค.ศ. 2012 ในรายการชิงแชมป์แห่งชาติ 2012 ของประเภททีมคันธนูโค้งกลับ เธอได้เป็นส่วนหนึ่งของทีมยิงธนูออสเตรเลียตะวันตก ในส่วนเป้าหมายของทีม เธอมีคะแนนที่ 2,548 คะแนน ในรายการยิงธนูเป้าหมายชิงแชมป์แห่งชาติ 2012 เธอได้อันดับสองในฐานะสมาชิกของเอดับบลิวเอ ในเดือนมีนาคม ในการสรรหานักยิงธนูร่วมแข่งโอลิมปิก 2012 เธอได้เป็นที่สองด้วยคะแนน 2,548 คะแนน

## อ้างอิง

หมวดหมู่:นักยิงธนูหญิงชาวออสเตรเลีย
หมวดหมู่:นักยิงธนูสถาบันกีฬาออสเตรเลีย
หมวดหมู่:นักกีฬาโอลิมปิกทีมชาติออสเตรเลีย
หมวดหมู่:ผู้เข้าแข่งขันโอลิมปิกเยาวชนฤดูร้อน 2010
ลำจวน สวนแตง

**ลำจวน สวนแตง** (พ.ศ. 2478 – 31 สิงหาคม พ.ศ. 2567) มีชื่อจริงว่า **ลำจวน เกษมสุข** ศิลปินพื้นบ้านเพลงอีแซว หัวหน้าคณะเพลงอีแซว คณะแม่ลำจวน สวนแตง

## ประวัติ
ลำจวนเกิดเมื่อปี พ.ศ. 2478 ที่ตำบลศาลาขาว อำเภอเมืองสุพรรณบุรี จังหวัดสุพรรณบุรี  เริ่มหัดเพลงอีแซวครั้งแรกตอนอายุ 12 ปี ตัวของลำจวนเองไม่เคยสนใจเพลงอีแซวมาก่อนเลย  เห็นเขาเล่นเพลงยังไม่อยากดู เพราะว่าเขาร้องกันหยาบคาย ไม่น่าฟัง จนกระทั่งวันหนึ่งได้มีโอกาสตามพี่สาวไปเที่ยวงานปิดทองหลวงพ่อโตที่วัดป่าเลไลยก์  ได้เห็นเขาเล่นเพลง ดูแล้วสนุกสนาน  จึงได้ติดตามพี่มาลัยไปงานเพลง มีอยู่วันหนึ่งพี่สาวป่วยรักษาไม่หาย ลุงเป็นคนมาบอกกับพ่อว่า จะต้องทรงเจ้า ถ้ารับเป็นคนทรงจึงจะหาย  แต่ว่าพ่อเป็นคนไม่ชอบเพลง พอพี่สาวรับเป็นคนทรงเจ้า อาการป่วยก็หาย พอมีคนมาหาเพลงพี่สาวยังไปไม่ค่อยจะไหว  ลำจวนจึงจำเป็นต้องหิ้วกระเป๋าไปให้พี่สาว  ตอนนั้นอายุ  12 ปี สมัยก่อนไปเล่นเพลงต้องเดินไป  ไปกับพี่สาวบ่อย ๆ เข้าเขาให้ร้องก็ไม่กล้าร้อง อายคนดู เริ่มต้นที่การตีฉิ่ง ได้ค่าตัวงานละ 1 บาท อยู่มาวันหนึ่งเห็นคนที่เขาเล่นเพลงเป็นได้ค่าตัวงานละ 30 บาท แต่ตัวเองตีฉิ่งได้ 10 บาท ก็เลยคิดอยากร้องเพลง ก็ไปขอเพลงออกตัวจากรุ่นพี เดินทางไปก็ต่อเพลงกันไป เมื่อไปเล่นงานบ่อย ๆ ก็จำเนื้อเพลงได้ ระยะหลัง ๆ มีความสนใจเพลงอีแซวมากขึ้น ใช้เวลาไม่นานก็จำเพลงได้มาก  มีเพลงหักกัน (เพลงที่ว่ากันเจ็บ ๆ) แก้กันไม่ตก ผู้ชายว่ามาแล้วผู้หญิงแก้เพลงไม่ได้

ลำจวน ใช้ชื่อในการแสดงเพลงอีแซวว่า "ลำจวน สวนแตง" เป็นแม่เพลงที่รู้เพลงมาก ฝึกหัดเพลงมาตั้งแต่เด็กๆ และมีไหวพริบในการร้องมาก

## อ้างอิง
*  ประวัติและผลงานของนักเพลงพื้นบ้าน (ตอนที่ 4) นักเพลงปัจจุบัน

หมวดหมู่:ครูเพลงพื้นบ้าน
หมวดหมู่:ศิลปินพื้นบ้าน
เดอะแฟนธ่อมออฟดิโอเปร่า (ละครเพลง)

**เดอะแฟนธ่อมออฟดิโอเปร่า**เป็นละครเพลง ประพันธ์โดย แอนดรูว์ ลอยด์ เวบเบอร์ ดัดแปลงจากนิยายฝรั่งเศสเรื่อง *[[Le Fantôme de l'Opéra]]* โดย Gaston Leroux เป็นเรื่องเกี่ยวกับนักร้องสาวสวย Christine Daaé ที่ถูก "ปิศาจ" อัจฉริยะทางดนตรีผู้ลึกลับมาหลงไหล อาจถือได้ว่าเป็นละครเพลงที่ประสบความสำเร็จสูงสุดตลอดกาล และจัดแสดงยาวนานที่สุดในประวัติศาสตร์ละครบรอดเวย์ด้วย
## อ้างอิง

หมวดหมู่:ละครบรอดเวย์
หมวดหมู่:ละครเพลงในปี พ.ศ. 2529
หมวดหมู่:ผลงานของ แอนดรูว์ ลอยด์ เวบเบอร์
ไรต์เฮียร์เวตติง

**ไรท์เฮียร์เวตติง** เป็นเพลงซิงเกิลที่ 2 ของนักร้องริชาร์ด มาร์กซ จากอัลบั้ม Repeat Offender เพลงนี้เป็นเพลงฮิตติดอันดับที่ 1 ของบิลบอร์ดฮอต 100 และติดอันดับที่ 2 ในสหราชอาณาจักร

## รายการเพลง

; 7" single
# "Right Here Waiting" — 4:23
# "Wait for the Sunrise" — 4:13

; 3" single
# "Right Here Waiting" — 4:23
# "Wait for the Sunrise" — 4:13
# "Hold on to the Nights" (live at the Palace Theatre, Los Angeles, CA) — 4:48

; CD single
# "Right Here Waiting"
# "Hold on to the Nights" (live)
# "That Was Lulu" (live)
# "Wild Life"

; Cassette
# "Right Here Waiting" — 4:23
# "Wait for the Sunrise" — 4:13
# "Right Here Waiting" — 4:23
# "Wait for the Sunrise" — 4:13

## ชาร์ตและยอดขาย

### ยอดสูงสุด

### ชาร์ดสิ้นปี

### การรับรอง

## อ้างอิง

หมวดหมู่:ซิงเกิลในปี พ.ศ. 2532
หมวดหมู่:ซิงเกิลในปี พ.ศ. 2533
หมวดหมู่:ซิงเกิลในปี พ.ศ. 2542
หมวดหมู่:เพลงของริชาร์ด มาร์กซ
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในประเทศออสเตรเลีย
หมวดหมู่:ซิงเกิลอันดับ 1 ในประเทศนิวซีแลนด์
นิวดิไวด์

**"นิวดิไวด์"** () เป็นเพลงของวงดนตรีร็อกชาวอเมริกัน ลิงคินพาร์ก ซิงเกิลนี้เป็นเพลงประกอบภาพยนตร์ของ ไมเคิล เบย์ (Michael Bay) ในเรื่องทรานส์ฟอร์มเมอร์ส อภิมหาสงครามแค้น ออกจำหน่ายในวันที่ 18 พฤษภาคม พ.ศ. 2552 เป็นหนึ่งในไม่กี่เพลงที่ได้อันดับเพลงร็อกสูงสุดในสหรัฐอเมริกา โดยได้รับการชื่นชมจากนักวิจารณ์มืออาชีพและยังเป็นเพลงหนึ่งของลิงคินพาร์คที่ได้รับความนิยม

## ประวัติ
จากเพลง "วอตไอฟ์ดัน" ของลิงคินพาร์กที่เคยรวมอยู่ในอัลบั้มรวมเพลงประกอบภาพยนตร์ทรานส์ฟอร์มเมอร์สเมื่อสองปีที่แล้ว หลังจากนั้น ไมค์ ชิโนดะ ได้พูดถึงเพลง "นิวดิไวด์" เป็นครั้งแรกในวันที่ 28 มีนาคม พ.ศ. 2552 โดยกล่าวว่า "เรากำลังเริ่มทำผลงานเพลงขึ้นมาใหม่ในสองสัปดาห์ที่ผ่านมา ด้วยเสียงสังเคราะห์ที่หนักหน่วง"

## รายชื่อเพลง

## อันดับในชาร์ต
### ชาร์ต

### ชาร์ตสิ้นปี

### การรับรอง

## อ้างอิง

## แหล่งข้อมูลอื่น
* Lyrics  at LinkinPark.com
* Music video  at LinkinPark.com
* Linkin Park Underground interview transcript with Brad on lptimes.com
* 

หมวดหมู่:เพลงในปี พ.ศ. 2552
หมวดหมู่:ซิงเกิลในปี พ.ศ. 2552
หมวดหมู่:เพลงของลิงคินพาร์ก
ไซมอน แฟร์เวเธอร์

**ไซมอน แฟร์เวเธอร์**, โอเอเอ็ม (; 9 ตุลาคม ค.ศ. 1969 — ) เป็นนักยิงธนูที่เกิดในแอดิเลด รัฐเซาท์ออสเตรเลีย เขามีส่วนสูงที่ 175 ซม. และน้ำหนัก 71 กก. แฟร์เวเธอร์ได้รับรางวัลเหรียญทองจากการแข่งขันชิงแชมป์โลกที่ประเทศโปแลนด์ใน ค.ศ. 1991  นอกจากนี้ เขายังได้รับการประกาศให้เป็นยังออสเตรเลียนออฟเดอะเยียร์ใน ค.ศ. 1991 

## ประวัติ
หลังจากการแข่งขันโอลิมปิกในช่วงต้น ที่ซึ่งเขาได้รับพิจารณาโดยทั่วไปว่าอาจห่างเหินไปจากการกีฬา กระนั้น แฟร์เวเธอร์ก็หวนกลับมาร่วมยิงธนูเนื่องด้วยจิตสำนึกที่มีต่อชาติออสเตรเลีย การยิงธนูครั้งสำคัญของเขาประสบผลสำเร็จโดยได้รับเหรียญทองในโอลิมปิกฤดูร้อน 2000 จากประเภทบุคคลชาย และเขายังเป็นสมาชิกทีมชาติออสเตรเลียที่ซึ่งได้อันดับสิบสองจากการแข่งขันประเภททีม

ไซมอนเข้าร่วมแข่งขันโอลิมปิก 5 สมัย ซึ่งได้แก่โอลิมปิกฤดูร้อน 1988, 1992, 1996, 2000 และ 2004  นอกจากนี้ เขายังได้รางวัลเป็นจำนวนนับไม่ถ้วนในช่วง 20 ปีที่ผ่านมา ส่วนใน ค.ศ. 1997 แฟร์เวเธอร์ได้รับวุฒิปริญญาด้านการออกแบบเครื่องประดับจากมหาวิทยาลัยแห่งเซาท์ออสเตรเลีย และใน ค.ศ. 2002 แฟร์เวเธอร์ได้รับการแต่งตั้งจากสถาบันกีฬาออสเตรเลียให้เป็นเบสท์ออฟเดอะเบสท์

วันที่ 1 มีนาคม ค.ศ. 2009 การยิงธนูแห่งออสเตรเลียได้ประกาศการแต่งตั้งให้แฟร์เวเธอร์เป็นหัวหน้าผู้ฝึกสอนยิงธนูทีมชาติในประเทศออสเตรเลีย ด้านชีวิตส่วนตัว แฟร์เวเธอร์แต่งงานกับอดีตนักไตรกีฬาแชมป์โลกที่มีชื่อว่าแจ็คกี แฟร์เวเธอร์ (นามสกุลเดิม กัลลาเกอร์)

## อ้างอิง

## แหล่งข้อมูลอื่น
* 
* profile

หมวดหมู่:นักยิงธนูชาวออสเตรเลีย
หมวดหมู่:นักกีฬาโอลิมปิกทีมชาติออสเตรเลีย
หมวดหมู่:ผู้เข้าแข่งขันโอลิมปิกฤดูร้อน 1996
หมวดหมู่:ผู้เข้าแข่งขันโอลิมปิกฤดูร้อน 2000
หมวดหมู่:นักยิงธนูในโอลิมปิกฤดูร้อน 2004
หมวดหมู่:นักกีฬาเหรียญทองโอลิมปิก
หมวดหมู่:บุคคลจากแอดิเลด
หมวดหมู่:นักยิงธนูสถาบันกีฬาออสเตรเลีย
หมวดหมู่:ผู้ฝึกสอนยิงธนู
มีการี

**มีการี** (, "บะหมี่แกง"; ) เป็นอาหารที่มีลักษณะเฉพาะในมาเลเซีย ทำจากบะหมี่ไข่สีเหลืองหรือหมี่ฮุ้นที่ทำจากข้าว ในน้ำแกงเผ็ดใส่กะทิ ใส่เต้าหู้ กุ้ง ไก่ ปลาดุก เนื้อไก่ ไข่ต้ม ใบสะระแหน่ กินกับซัมบัล ทางภาคใต้ของมาเลเซียและสิงคโปร์จะเรียกเป็น "ละก์ซาการี" (, "ละก์ซาแกง"; ) ถ้าใส่หอยแครง

## แหล่งข้อมูลอื่น
* curry mee Kuala Lumpur 
* A very good curry mee in Kuala Lumpur 
* Curry Mee in Penang 
หมวดหมู่:อาหารมาเลเซีย
หมวดหมู่:อาหารสิงคโปร์
หมวดหมู่:อาหารจากเส้นของมาเลเซีย
หมวดหมู่:อาหารจากเส้นของอินโดนีเซีย
พระบรมวงศานุวงศ์แห่งสวีเดน

thumb|พระบรมวงศานุวงศ์สวีเดนในปี ค.ศ. 1905
thumb|พระบรมวงศานุวงศ์สวีเดนในปี ค.ศ. 2012

**พระบรมวงศานุวงศ์แห่งสวีเดน** ถือกำเนิดขึ้นในปี ค.ศ. 1818 ซึ่งพระบรมวงศานุวงศ์ดังกล่าวเป็นสมาชิกของราชวงศ์เบอร์นาดอตต์ ซึ่งมีความสัมพันธ์กับองค์พระมหากษัตริย์ บ้างก็ดำรงพระอิสริยยศ บ้างก็มาจากการสมรสเข้ามาเป็นสมาชิกของราชวงศ์ และบ้างก็ไม่มีพระอิสริยยศแต่เป็นพระประยูรญาติสนิท

ก่อนปี ค.ศ. 1818 พระบรมวงศานุวงศ์ของสวีเดนจะมาจากราชวงศ์ฮ็อลชไตน์-กอตทอร์ป ซึ่งเป็นสาขาของราชวงศ์โอลเดนบวร์ก ซึ่งปกครองสวีเดนช่วงปี ค.ศ. 1457 ถึงปี 1521 และจากปี ค.ศ. 1751 จนลุในปี 1818 ผู้อ้างสิทธิ์ในราชบัลลังก์คนสุดท้าย คือ เจ้าชายกุสตาฟแห่งวาซา

ส่วนพระบรมวงศานุวงศ์สายปัจจุบัน คือ ราชวงศ์เบอร์นาดอตต์ อันสืบเชื้อสายมาแต่กษัตริย์คาร์ลที่ 14 จอห์นแห่งสวีเดนและนอร์เวย์ กับเดซีเร คลารี ซึ่งมีบรรพบุรุษมาจากประเทศฝรั่งเศส

## รายพระนาม
สมาชกของพระราชวงศ์สวีเดน แบ่งเป็นสามกลุ่มคือ พระบรมวงศานุวงศ์ (Royal House) พระอนุวงศ์ และพระญาติวงศ์ (ซึ่งบางส่วนสูญเสียสถานะการเป็นเจ้า; Royal Family) ดังนี้

; พระบรมวงศานุวงศ์
* สมเด็จพระราชาธิบดีคาร์ลที่ 16 กุสตาฟ
* สมเด็จพระราชินีซิลเวีย (พระบรมราชินีในรัชกาล)
** มกุฎราชกุมารีแห่งสวีเดนและดยุกแห่งเวสเตร์เยิตลันด์ (พระราชธิดาพระองค์ใหญ่และพระสวามี)
*** ดัชเชสแห่งเอิสเตร์เยิตลันด์ (พระราชนัดดา)
*** ดยุกแห่งสกอเน (พระราชนัดดา)
** ดยุกและดัชเชสแห่งแวร์มลันด์ (พระราชโอรสพระองค์เดียวและพระชายา)
** ดัชเชสแห่งเฮลซิงลันด์และเยสตริคลันด์ (พระราชธิดาพระองค์เล็ก)

; พระอนุวงศ์และพระญาติวงศ์ในพระมหากษัตริย์
* ดยุกแห่งเซอเดร์มันลันด์ (พระราชนัดดา)
* ดยุกแห่งดอลาร์นา (พระราชนัดดา)
* ดยุกแห่งฮัลลันด์ (พระราชนัดดา)
* ดัชเชสแห่งเวสเตร์บ็อตเติน (พระราชนัดดา)
* ดัชเชสแห่งกอตลันด์ (พระราชนัดดา)
* ดยุกแห่งโอเงร์มันลันด์ (พระราชนัดดา)
* ดัชเชสแห่งเบลคิงแง (พระราชนัดดา)
* เจ้าหญิงมาร์กาเรธา นางอัมเบลอร์ (พระเชษฐภคินี)
* เจ้าหญิงคริสตินา นางมักนูซัน (พระเชษฐภคินี)

## พงศาวลี

;หมายเหตุ

 *พระบรมวงศานุวงศ์*

 *พระอนุวงศ์*และ*พระญาติวงศ์*

## ดูเพิ่ม
* ลำดับการสืบราชบัลลังก์สวีเดน

## อ้างอิง

## แหล่งข้อมูลอื่น
* Swedish Royal Court
ทีวีไฟว์

**ทีวีไฟว์ เน็ตเวิร์ค อินคอร์ปอเรทเต็ด** () ชื่อทางการค้า **ทีวีไฟว์** () เป็นบริษัทสื่อของฟิลิปปินส์ที่มีสำนักงานใหญ่อยู่ในเมืองมันดาลูยอง โดยมีสตูดิโออื่นตั้งอยู่ที่เมืองโโนวาลิเชส เกซอนซิตี ก่อตั้งขึ้นเมื่อวันที่ 19 มิถุนายน พ.ศ. 2503 โดยชิโน โรเซส

ทีวีไฟว์เป็นเจ้าของโดยมีเดียเควสต์โฮลดิงส์ซึ่งเป็นบริษัทในเครือของพีแอลดีที เป็นบริษัทสื่อที่ใหญ่เป็นอันดับสามในฟิลิปปินส์ รองจากเอบีเอส-ซีบีเอ็น และจีเอ็มเอ เน็ตเวิร์ค

## ช่องโทรทัศน์
### ทั่วประเทศฟิลิปปินส์
;ปัจจุบัน
* ทีวีไฟว์
* วันสปอตส์
* วันนิวส์
* วันพีเอช
* วันสปอตส์พลัส
* เอ็นบีเอทีวีฟิลิปปินส์ (เป็นเจ้าของร่วมกับสมาคมบาสเกตบอลแห่งชาติ)
* พีบีเอรัช (เป็นเจ้าของร่วมกับสมาคมบาสเกตบอลฟิลิปปินส์)
* ส่าหรี-ส่าหรี แชนแนล (เป็นเจ้าของร่วมกับวีว่า คอมมิวนิเคชั่นส์)
* บูโกะ (เป็นเจ้าของร่วมกับเอพีทีเอ็นเตอร์เทนเม้นท์)
* ยูเอเอพี วาร์ซีที แชนแนล (เป็นเจ้าของร่วมกับสมาคมกีฬามหาวิทยาลัยแห่งฟิลิปปินส์)

;อดีต
* ไฟว์พลัส
* อักซีออนทีวี
* บลูมเบิร์กทีวีฟิลิปปินส์ (เป็นเจ้าของร่วมกับบลูมเบิร์ก)
* คัลเลอส์
* ไฮเปอร์
* วันสกรีน
* เวทเทอร์ อินฟอร์เมชั่น เน็ตเวิร์ค

### นอกประเทศฟิลิปปินส์
* กะปะติดแชนแนล
* อักซีออนทีวี อินเตอร์เนชั่นแนล

## สถานีวิทยุ
* ราดิโอ้ ซิงโก้ ทรูเอฟเอ็ม

## แบรนด์
* ซิกแนล
* แซทไลท์
* สุลิตทีวี

## อินเทอร์เน็ต
* ดีไฟว์สตูดิโอ
* จีจีเน็ทเวิร์ค
* นิวส์ไฟว์ดิจิตอล
* TV5.com.ph

## บริษัทย่อยและแผนกต่างๆ
* อะลากังกะปะติ๊ด ฟาวน์เดชัน
* ซิกแนลทีวี
* ดิจิตอลไฟว์
* มีเดียไฟว์
* เนชั่น บรอดคาสติ้ง คอร์ปอเรชั่น
* นิวส์ไฟว์
* วันสปอตส์
* พิลิปินาส โกลบอล เน็ทเวิร์ค
* รีจิโอแนลไฟว์
* เรสคิวไฟว์
* สเตรทชูตเตอร์
* สตูดิโอไฟว์
* ทาเลนต์ไฟว์
* ทีวีไฟว์ เอ็นเตอร์เทนเม้นท์กรุ๊ป
* ยูนิเทลโปรดักชั่น

## อ้างอิง

## แหล่งข้อมูลอื่น

*  

หมวดหมู่:สถานีโทรทัศน์ในประเทศฟิลิปปินส์
หมวดหมู่:บริษัทการบันเทิง
หมวดหมู่:บริษัทด้านสื่อ
หมวดหมู่:บริษัทของฟิลิปปินส์
หมวดหมู่:ก่อตั้งในปี พ.ศ. 2503
นา นา นา (นา นา นา นา นา นา นา นา นา)

**นา นา นา (นา นา นา นา นา นา นา นา นา)** เป็นเพลงแนวอัลเทอร์เนทีฟ และป็อปพังก์ ของมายเคมิคอลโรแมนซ์ เป็นซิงเกิลแรกจากสตูดิโอส์อัลบั้มที่ 4 คือ Danger Days: The True Lives of the Fabulous Killjoys

## รายการเพลง
* เพลงทั้งหมดนี้เขียนโดย มายเคมิคอลโรแมนซ์
**Version 1 (promotional CD)**

**Version 2 (promotional CD)**

**Version 3 (digital download)**

**Version 4 (7″ vinyl and CD)**

## ชาร์ต

## อ้างอิง

หมวดหมู่:ซิงเกิลในปี พ.ศ. 2553
หมวดหมู่:เพลงของมายเคมิคอลโรแมนซ์
เทวญาณ

thumb|200px|right|สัญลักษณ์สมาคมเทวญาณ
**เทวญาณ** (;  *theosophia*) มีที่มาจากคำว่า θεός *theos* ที่แปลว่า เทว + σοφία *sophia* ที่แปลว่าปรัชญาหรือปรีชาญาณ เทวญาณจึงหมายถึง "ความรู้เกี่ยวกับพระเป็นเจ้า" ใช้หมายถึงระบบปรัชญาแบบคุยหลัทธิ (Esotericism) ที่มุ่งเข้าถึงพระเป็นเจ้าโดยตรง โดยไม่ผ่านการอาศัยคัมภีร์หรือผู้รู้อื่น ๆ

เทวญาณจึงเป็นส่วนหนึ่งของคุยหลัทธิซึ่งให้ความสำคัญกับความรู้หรือปัญญาที่นำไปสู่การหลุดพ้นเฉพาะบุคคล นักเทวญาณพยายามเข้าใจรหัสยภาวะของเอกภพ และสิ่งที่เชื่อมเอกภพ มนุษยชาติ และพระเป็นเจ้าเข้าด้วยกัน เทวญาณมีจุดมุ่งหมายที่จะสืบหาต้นกำเนิดของพระเป็นเจ้าและมนุษยชาติ วันสิ้นโลก ชีวิต และมนุษยชาติ ด้วยการศึกษาประเด็นเหล่านี้ นักเทวญาณเชื่อว่าจะสามารถอธิบายจุดมุ่งหมายและกำเนิดของเอกภพได้

## อ้างอิง
อเมริกันแอร์ไลน์สอารีนา

**อเมริกันแอร์ไลน์สอารีนา** สนามกีฬาและสนามเอ็นเตอร์เทนเมนต์ ตั้งอยู่ในดาวน์ทาวน์ ไมแอมี ,รัฐฟลอริดา เริ่มต้นก่อสร้างขึ้นในปี ค.ศ. 1998 แทนที่ไมแอมีอารีนา และได้รับการออกแบบโดยบริษัทสถาปัตยกรรม Arquitectonica และ360 Architecture สนามแห่งนี้เป็นสนามบ้านของทีมไมแอมีฮีท ของเอ็นบีเอ

## แกลเลอรี


ไฟล์:AAAMiami.jpg|สนามในช่วงรอบตัดเชือกเอ็นบีเอ
ไฟล์:Aarena10.jpg|วิวด้านหน้าของสนามในเดือนกรกฎาคม ค.ศ. 2010
ไฟล์:American Airlines Arena backside.jpg|วิวจาก Biscayne Bay
ไฟล์:Downtown Miami at night American Airlines Arena.png|วิวจากด้านเหนือในตอนกลางคืน
ไฟล์:Heat Arena night.JPG|สนามในตอนกลางคืน


## อ้างอิง

## แหล่งข้อมูลอื่น

*AmericanAirlines Arena's official page
*Arena picture 
*Satellite view from Google Maps
*Fan Info. For AmericanAirlines Arena
*VisitingFan.com: Reviews of American Airlines Arena 

หมวดหมู่:สนามบาสเกตบอลในสหรัฐ
หมวดหมู่:สนามกีฬาในไมแอมี (รัฐฟลอริดา)
หมวดหมู่:อเมริกันแอร์ไลน์
หมวดหมู่:สนามมวยในสหรัฐอเมริกา
ก้อนเลือดใต้หนังศีรษะเหตุคลอด

**ก้อนเลือดใต้หนังศีรษะเหตุคลอด** หรือ **ก้อนเลือดใต้หนังศีรษะทารกเหตุคลอด** () เป็นภาวะที่มีเลือดออกระหว่างกะโหลกศีรษะและเยื่อหุ้มกระดูกกะโหลกศีรษะของทารกแรกเกิดที่เกิดจากการฉีกขาดของหลอดเลือดที่อยู่ในเยื่อหุ้มกระดูก ทั้งนี้เนื่องจากเป็นเลือดที่ออกในช่องใต้เยื่อหุ้มกระดูก จึงมีขอบเขตจำกัดอยู่ในกระดูกแต่ละชิ้น ไม่สามารถเกิดก้อนเลือดข้ามบริเวณไปถึงกระดูกอีกชิ้นหนึ่งได้

## External links
* Differentiating Cephalhematoma from Caput Succedaneum

หมวดหมู่:การบาดเจ็บจากการคลอด
การคลอดติดไหล่

**การคลอดติดไหล่**เป็นภาวะคลอดยากอย่างหนึ่งที่เกิดขึ้นเมื่อคลอดส่วนหัวของทารกออกมาแล้วแต่ไหล่หน้าของทารกไม่สามารถลอดผ่านแนวประสานกระดูกหัวหน่าวออกมาได้ หรือออกมาได้โดยยาก วินิจฉัยเมื่อไหล่ของทารกไม่ผ่านออกมาหลังจากศีรษะคลอดในเวลาอันเหมาะสม ภาวะนี้เป็นภาวะฉุกเฉินทางสูติศาสตร์ หากทำคลอดทารกได้ไม่สำเร็จในเวลาที่เหมาะสมจะทำให้สายสะดือถูกกดอยู่ในทางคลอดจนทำให้เกิดอันตรายต่อทารกได้
หมวดหมู่:ภาวะแทรกซ้อนของการเจ็บครรภ์และการคลอด
## อ้างอิง

## แหล่งข้อมูลอื่น

* GLOWM video showing management of shoulder dystocia
ภาวะหายใจเร็วชั่วคราวในทารกแรกเกิด

**ภาวะหายใจเร็วชั่วคราวในทารกแรกเกิด** (; TTN, TTNB) เป็นความผิดปกติของระบบหายใจที่พบได้ในทารกหลังเกิดใหม่ๆ และเป็นสาเหตุของภาวะหายใจลำบากที่พบบ่อยที่สุดในทารกคลอดครบกำหนด ทารกจะมีอาการหายใจเร็วกว่าช่วงปกติ (ทารกหายใจปกติ 40-60 ครั้งต่อนาที) เชื่อว่าเป็นจากการมีสารน้ำค้างอยู่ในปอด ส่วนใหญ่พบในทารกอายุครรภ์มากกว่า 35 สัปดาห์ที่คลอดโดยไม่ผ่านช่วงของการเบ่งคลอด เช่น คลอดโดยการผ่าตัดคลอด ส่วนใหญ่หายได้เองในเวลา 24-48 ชั่วโมง การรักษาหลักคือการรักษาประคับประคอง อาจใช้ออกซิเจนเสริม หรือให้ยาปฏิชีวนะหากสงสัยภาวะอื่นที่อาจเป็นสาเหตุ การตรวจเอกซเรย์จะพบปอดขยายมากกว่าปกติ มีลายหลอดเลือดปอดเห็นชัด กะบังลมแบนราบลง และพบรอยของเหลวในร่องแนวนอนของปอดขวา

หมวดหมู่:ความผิดปกติของระบบหายใจและระบบหัวใจและหลอดเลือดที่พบเฉพาะในระยะปริกำเนิด
เกรตสตอร์กดาร์บี

**เกรทสตอร์คดาร์บี้** คือการแข่งขันที่จัดขึ้นในปี ค.ศ. 1926 ถึง ค.ศ. 1936 โดยเป็นการแข่งขันของผู้หญิงในโตรอนโต ประเทศแคนาดา ว่าผู้ใดจะให้กำเนิดลูกได้มากทีสุด เพื่อที่จะได้เป็นผู้มีสิทธิ์ในพินัยกรรม

การแข่งขันนี้เกิดขึ้นเนื่องจากพินัยกรรมของ ชารลส์ แวนซ์ มิลลาร์ ผู้เป็นทนายความและนักการคลังชาวโตรอนโต ที่ระบุว่าจะยกมรดกที่เป็นอสังหาริมทรัพย์ให้กับหญิงสาวที่สามารถผลิตลูกได้มากที่สุดภายในช่วงสิบปีหลังการตายของเขา ศาลสูงแห่งแคนาดาได้ทำการตีความและประกาศว่าข้อความนั้นชอบด้วยกฎหมาย ในการแข่งขันนี้ มีผู้ชนะร่วมกันคือ แอนนี่ แคทเธอรีน สมิธ, แคทลีน เอลเลน เนเกิล, ลูซี เอลิซ ทิมเล็ค และอิซาเบล แมรี แมคลีน โดยแต่ละคนได้รับเงินรางวัลคนละ 125,000 ดอลลาร์สำหรับลูก 9 คนของเขา โดยมีเงินรางวัล 12,500 ดอลลาร์สำหรับลินเลียน เคนนี (ลูก 10 คน แต่ 2 คนเสียชีวิตตั้งแต่เกิด) กับ พอลีน เมย์ คลาร์ก (ลูก 10 คน เป็นแฝด 5 คู่ แต่ลูกหลายคนเป็นลูกของพ่อที่พอลีนไม่ได้สมรสด้วย)

## แหล่งอ้างอิง

## แหล่งข้อมูลอื่น
* Snopes.com สรุปเหตุการณ์
* คำตัดสินของศาลสูงแห่งแคนาดาว่าด้วยความชอบด้วยกฎหมายของพินัยกรรม

หมวดหมู่:การตั้งครรภ์
ข้อมติสมัชชาใหญ่แห่งสหประชาชาติที่ 67/19

**ข้อมติสมัชชาใหญ่แห่งสหประชาชาติที่ 67/19** เป็นข้อมติที่ยกระดับปาเลสไตน์ขึ้นเป็นสถานะรัฐผู้สังเกตการณ์ที่มิใช่สมาชิกในสหประชาชาติ ข้อมติดังกล่าวได้รับมติเห็นชอบจากสมัยประชุมที่ 67 แห่งสมัชชาใหญ่แห่งสหประชาชาติ เมื่อวันที่ 29 พฤศจิกายน พ.ศ. 2555 ซึ่งเป็นวันสากลว่าด้วยความเป็นปึกแผ่นกับชาวปาเลสไตน์ (International Day of Solidarity with the Palestinian People) และวันครบรอบ 65 ปี การลงมติเห็นชอบข้อมติที่ 181(2) โดยสมัชชาใหญ่ ว่าด้วยรัฐบาลปาเลสไตน์ในอนาคต ข้อมติฉบับร่างได้รับการเสนอโดยผู้แทนของปาเลสไตน์ในสหประชาชาติ อย่างไรก็ดี ข้อมติดังกล่าวยังรักษาสถานะขององค์การปลดปล่อยปาเลสไตน์เป็นผู้แทนของชาวปาเลสไตน์ในระบบสหประชาชาติ แม้จะถูกมองอย่างกว้างขวางว่าเป็นเพียงสัญลักษณ์ แต่ญัตติผ่านความเห็นชอบ สถานะใหม่นี้ทำให้ปาเลสไตน์เทียบเท่ากับสันตะสำนัก

## อ้างอิง

6
หมวดหมู่:ความสัมพันธ์ระหว่างประเทศของปาเลสไตน์
พจนานุกรมโลกอส

**โลกอส** เป็นพจนานุกรมออนไลน์ขนาดใหญ่ ให้บริการในหลายภาษา ให้บริการโดย บริษัทโลกอส กรุ๊ป หนึ่งในบริษัทที่ให้บริการแปลภาษาของยุโรป เริ่มเปิดให้บริการในปี พ.ศ. 2538 โดยในปี พ.ศ. 2548 มีการบรรจุข้อมูลการกำหนดศัพท์มากกว่า 7 ล้านคำศัพท์ในกว่า 200 ภาษา ครอบคลุมไปถึงกลุ่มภาษารอง เช่น ภาษาเบรอตง ภาษาเลออน ภาษาสกอต ภาษาเวเนโต ตัวระบบให้บริการค้นหาได้หลากหลายรูปแบบ สามารถเลือกสมัครเป็นสมาชิกผู้เชี่ยวชาญเพื่อสร้างและแก้ไขคำศัพท์ได้

โลกอส ยังให้บริการพจนานุกรมสำหรับเด็ก ซึ่งจะมีศัพท์พื้นฐานสำหรับนำไปใช้ในการอ้างอิงได้อีกด้วย

## ดูเพิ่ม
*[//logos.it พจนานุกรมโลกอส]

หมวดหมู่:พจนานุกรม
ไฟโล

**ไฟโลแห่งอะเล็กซานเดรีย** หรือ ไฟโล จูเดียอัส (กรีก: Φίλων, Philōn) นักปรัชญาชาวยิวเกิดในอะเล็กซานเดรีย 

ไฟโลได้ใช้สัญลักษณ์ทางปรัชญาในการหลอมรวมปรัชญากรีกกับปรัชญายิว ไว้ด้วยกัน วิธีที่เขาใช้คือการปฏิบัติตามแนวของ ลัทธิสโตอิก โดยไม่ทิ้งแนวทางตามคัมภีร์ของชาวยิว อรรถกถาเปรียบเทียบเชิงสัญลักษณ์ ของเขาถูกวิจารณ์อย่างมากจากปิตาจารย์แห่งคริสตจักร และเขาไม่เป็นที่ยอมรับเลยในศาสนายูดาห์ เขาเชื่อว่าการแปลความคัมภีร์ฮีบรูตามตัวอักษรนั้นปิดกั้นทัศนคติอันหลากหลายของมนุษย์ และการแสดงการรับรู้เรื่องของพระเจ้าที่พระคัมภีร์กล่าวถึงนั้นดูน่าพิศวงและซับซ้อนเกินไป

สำหรับไฟโลแล้ว โลกอส (Logos) เป็นพิมพ์เขียวสำหรับโลก และเป็นรูปแบบการจัดการของพระเจ้า นักวิชาการบางคนให้ความเห็นว่าถ้อยคำทางปรัชญาของเขาเป็นแรงผลักดัน ให้เกิดการประมวลถ้อยคำเกี่ยวกับการสร้างสรรค์ของพระเจ้าในช่วงต้นของคริสเตียน 

## การตีความพระคัมภีร์
วิธีพิเศษเป็นสิ่งจำเป็นสำหรับการกำหนดความหมายที่แท้จริงของคำในพระคัมภีร์  งานที่ถูกต้องของวิธีการนี้จะกำหนดสัญลักษณ์ที่ถูกต้อง จึงจะเรียกว่าเป็นความฉลาดทางสถาปัตยกรรม

วิธีพิเศษมีอยู่ 21 ข้อดังนี้ 
*1. ค้นหาวลีที่ซ้ำกันสองครั้ง
*2. ค้นหาจุดที่เห็นได้ชัดว่ามีการแสดงออกมากเกินไปในข้อความ
*3. จุดที่ซ้ำซ้อนกับประโยคที่มีมาก่อน
*4. จุดที่เกิดการเปลี่ยนแปลงวิธีการใช้ถ้อยคำ ซึ่งเป็นจุดสังเกตพิเศษที่ผู้อ่านควรต้องพิจารณา
*5. จุดที่เกิดความหมายที่แตกต่างกันโดยสิ้นเชิง พบได้ในการผสมคำ
*6. ศึกษาความหมายของคำพ้องอย่างรอบคอบ
*7. เล่นตามคำที่ต้องค้นหาความหมายในเชิงลึก เช่นแกะ (πρόβατa) โดยศึกษาตั้งแต่วิธีตั้งชื่อไปโดยตลอดถึงข้อเท็จจริง
*8. ความรู้สึกเชิงเปรียบเทียบที่ชัดเจน อาจเกิดจากฤทธิ์ของคำบุพบทหรือคำวิเศษณ์
*9. ในบางกรณีอาจเก็บตกได้จากส่วนของคำ เช่น διά ใน διάλευκος 
*10. คำทุกคำต้องถูกนำมาแปลความหมายใหม่ตามความหมายที่แท้จริงของมัน เพื่อที่อาจจะพบคำแปลได้ในความหมายอื่น
*11. นักแปลที่มีประสบการณ์อาจเปลี่ยนแปลงถ้อยคำตามกฎของรับบี คือเมื่ออ่านไม่ได้ด้วยแนวนี้ก็เปลี่ยนไปอ่านด้วยแนวทางใหม่
*12. หากเกิดความผิดปกติในวลีใดๆ ให้ตั้งสมมติฐานไว้ก่อนว่าจงใจแฝงความหมายพิเศษ เพราะรูปแบบการสร้างผสมคำมีความสำคัญมาก
*13. พิจารณาจำนวนของคำถ้าเกิดการผิดปกติเรื่องเอกพจน์ พหูพจน์ หรือใช้ บุพบทบอกเวลาผิด
*14. สังเกตเพศของคำนาม
*15. การปรากฏขึ้นหรือหายไปของเนื้อความ
*16. การตีความถูกนำมาใช้ให้ปรากฏขึ้นในประโยคใดประโยคหนึ่ง
*17. ตำแหน่งของบทและท่อนส่ง
*18. การรวมคำที่มีลักษณะเฉพาะ
*19. อยู่ๆก็ละเว้นตำแหน่งที่สำคัญ
*20. มีข้อความที่โดดเด่นออกมา
*21. สัญลักษณ์ของตัวเลข

## อ้างอิง


หมวดหมู่:ไญยนิยม
แอปเปิลสโตร์

**แอปเปิลสโตร์** () เป็นร้านค้าปลีกของบริษัทแอปเปิลสำหรับวางจำหน่ายสินค้าของบริษัท เช่น แมคบุ๊กโปร, ไอแมค, ไอพอด, ไอแพด, ไอโฟน และยังมีบริการซ่อม จำหน่ายอุปกรณ์เสริมต่าง ๆ พร้อมบริการ จีเนียสบาร์ ให้คำแนะนำการใช้งานและบริการของบริษัท ขณะนี้มีแอปเปิลสโตร์ราว 528 แห่งทั่วโลก

## ประเทศที่มีแอปเปิลสโตร์
center|700x700px|thumb|

## ระเบียงภาพ

ไฟล์:First apple.jpg|ไทสันคอร์เนอร์เซ็นเตอร์, Virginia on May 19, 2001; a line at the opening of the first Apple Store
ไฟล์:20070513 Apple Store.JPG|Magnificent Mile in Chicago, the first of Apple's 'flagship' stores
ไฟล์:Apple Store Ginza Tokyo 167564011.jpg|Ginza, Tokyo, the first store outside of the U.S.
ไฟล์:Apple Store Boylston Street Opening Day Crowd.jpg|The sidewalk of Boylston Street, Boston, MA on May 15, 2008; a massive crowd gather at the opening of the new store
ไฟล์:Apple store london opening.jpg|Regent Street, London, England; at its opening at 10am November 20, 2004 it was the largest worldwide
ไฟล์:AppleStore Montreal.jpg|Saint Catherine Street, Montreal, Quebec, Canada
ไฟล์:Apple Store, George St, Sydney - Front view.jpg|George Street, Sydney, New South Wales, Australia
ไฟล์:AppleStore Doncaster.jpg|Westfield Doncaster, Victoria, Australia
ไฟล์:Apple Store, Bath, left interior.jpg|Bath, England, UK
ไฟล์:AppleBrighton.JPG|Churchill Square, Brighton and Hove, England, UK
ไฟล์:AppleStoreCoventGarden.JPG|Covent Garden, London, England, UK; as with Regents Street branch, one of the largest Stores worldwide
ไฟล์:AppleStoreYorkdale3.JPG|Yorkdale Shopping Centre, Toronto, Canada (the original store in the mall was the first in Canada until it was relocated)
ไฟล์:FairviewAppleStore2.JPG|Fairview Mall, Toronto, Canada
ไฟล์:Apple Store Berlin 1.jpg|Berlin, Germany
ไฟล์:201805 Apple Store West Lake.jpg|West Lake, Hangzhou, China
ไฟล์:Apple Store Opéra, Paris September 2013.jpg|Paris, France
ไฟล์:Apple Store Suzhou.jpg|Suzhou, China
ไฟล์:Apple Iconsiam 20191109 Night.jpg|ไอคอนสยาม  กรุงเทพมหานคร ประเทศไทย
ไฟล์:Apple Central World 20201128.jpg|เซ็นทรัลเวิลด์ กรุงเทพมหานคร ประเทศไทย 


## ดูเพิ่ม
* กูเกิลสโตร์
* ไมโครซอฟท์สโตร์
* ซัมซุงเอ็กซ์พีเรียนซ์สโตร์

## อ้างอิง

## แหล่งข้อมูลอื่น

* Apple (United States) - Apple Retail Store
* ifo Apple Store : News and information about store openings
* Virtual tour of Fifth Avenue Apple Store (Google Maps Street View)
* Bohlin Cywinski Jackson Website

หมวดหมู่:บริการของแอปเปิล
ตะบูนขาว

**ตะบูนขาว** () เป็นไม้ยืนต้นในวงศ์ Meliaceae เป็นไม้ผลัดใบ พบในป่าชายเลน พบได้ทั่วไปในเอเชีย แอฟริกา ออสเตรเลีย และหมู่เกาะในมหาสมุทรแปซิฟิก รากมีพูพอน แผ่ออกจากโคนต้น มีรากหายใจค่อนข้างแบน เปลือกเรียบ สีน้ำตาลอมเหลือง เปลือกหลุดออกเป็นแผ่นบางๆ ใบเป็นใบประกอบแบบขนนกชั้นเดียว ใบสีเขียวอ่อน ผิวใบเป็นมัน ดอกเป็นดอกช่อ แตกออกจากง่ามใบ ดอกสีขาว กลีบดอกมีสี่กลีบ ผลเป็นผลกลม สีน้ำตาลอมเขียว แก่แล้วเป็นสีน้ำตาลแก่ ภายในมีเมล็ดขนาดใหญ่ อัดแน่นภายในผล
 
การนำตะบูนขาวมาใช้ประโยชน์นั้น เปลือกให้น้ำฝาดใช้ย้อมผ้า เปลือกและผลแก้อหิวาตกโรค 
## ลักษณะทางพฤกษศาสตร์
ตะบูนขาวเป็นไม้ยืนต้นขนาดเล็กถึงกลาง สูง 10-15 เมตร ไม่ผลัดใบ ลำต้นสั้นแตกกิ่งใกล้โคนต้น มีพูพอนแผ่ออกคดเคี้ยว ต่อเนื่องกับรากหายใจที่แบนคล้ายแผ่นกระดาษ เปลือกเรียบบางสีเหลืองแต้มเขียวอ่อน หรือสีน้ำตาลอ่อน ถึงน้ำตาลแกมชมพู ลักษณะคล้ายเปลือกต้นฝรั่ง หรือตะแบก เปลือกหลุดออกเป็นแผ่นรูปทรงไม่แน่นอน ใบประกอบแบบขนนกปลาย ไม่มีใบยอด เรียงสลับ ใบย่อยมักมี 1-2 คู่เรียงตรงข้าม หรือเยื้องกันเล็กน้อย แผ่นใบรูปไข่กลับ หรือรูปขอบขนานแกมรูปไข่กลับขนาด 2-5 x 7-14 ซม. แผ่นใบสมมาตรกันปลายใบกลม ฐานใบรูปลิ่มใบ ดอกออกเป็นช่อที่ง่ามใบ ช่อดอกแบบช่อแยกแขนง ยาว 3-8 ซม. แต่ละช่อมี 8-20 ดอก เส้นผ่านศูนย์กลาง 1-1.2 ซม. เป็นดอกแยกเพศ ก้านดอกย่อยยาว 0.4-1 ซม. กลีบเลี้ยง 4 กลีบ ยาว 0.2 ซม. กลีบดอก 4 กลีบไม่ติดกัน สีขาวครีม เกสรเพศผู้ 8 อัน ดอกมีกลิ่นหอม ตั้งแต่บ่ายถึงค่ำ ผลมีลักษณะกลม เส้นผ่าศูนย์กลาง 15-20 ซม. แบ่งเป็น 4 พู เท่าๆกัน แต่ละผลมี 7-17 เมล็ด ลักษณะโค้งนูนหนึ่งด้าน กว้าง 6-10 ซม. ผลแก่สีน้ำตาลแดงคล้ายผลทับทิม ออกดอกและผลตลอดทั้งปี

## อ้างอิง
* มัณฑนา นวลเจริญ. 2552. สารานุกรมความหลากหลายทางชีวภาพตำบลคลองประสงค์ อำเภอเมือง จังหวัดกระบี่. กทม. สำนักงานปลัดกระทรวงทรัพยากรธรรมชาติและสิ่งแวดล้อม

หมวดหมู่:สมุนไพร
หมวดหมู่:ไม้ยืนต้น
หมวดหมู่:พืชให้สีย้อม
หมวดหมู่:ไม้ป่าชายเลน
หมวดหมู่:วงศ์กระท้อน
ละไม

thumb|right|ต้นละไมกำลังติดผล
**ละไม**   เป็นไม้ยืนต้นในวงศ์ Euphorbiaceae และเป็นผลไม้พื้นเมืองทางภาคใต้ ใบขนาดใหญ่ ผลออกเป็นพวงยาว ห้อยย้อยตามลำต้น ลักษณะคล้ายผลมะไฟ ผลอ่อนสีเขียว แก่แล้วเป็นสีขาวหรือสีน้ำตาลอ่อน ภายในผลแบ่งเป็นกลีบโดยมี 3–5 กลีบ เนื้อสีขาว รสอมเปรี้ยวอมหวาน รับประทานเป็นผลไม้สด ใส่ในแกงต่าง ๆ ผลมีวิตามินซีสูง หรือนำไปแปรรูปเป็นแยมและไวน์ 

## อ้างอิง

## แหล่งข้อมูลอื่น
* Purdue New Crops Profile
* FAO Ecocrops Profile 
* Baccaurea motleyana

หมวดหมู่:ผลไม้
หมวดหมู่:สกุลมะไฟ